защо да избера силиконови месечни контактни лещи?
след появата на първите месечни силиконови лещи в края на 90-те години индустрията се промени. основният проблем преди това беше преноса на кислород през контактните лещи, а той беше недостатъчен с тогавашните материали. много изследвания показват, че недостигът на кислород до роговицата води до сериозни нарушения на зрението. с навлизането на силикона, кислородната преносимост се увеличава 3 пъти, което помага за увеличаването на времетраенето на употребата през деня до над 12 часа, а някои модели едномесечни силиконови лещи са сертифицирани и за непрекъснато носене до 30 денонощия. нещо, което от хигиенична гледна точка не препоръчваме!